**KULTURNI DAN na daljavo (6.–9. RAZRED Brezno in Kapla),**

**TOREK, 14. 4. 2020**

**8. IN 9. RAZRED**

**Danes si boste ogledali predstavo Lutkovnega gledališča Ljubljana, vendar v njej ne nastopajo lutke. V njej nastopajo NAJSTNIKI, ki igrajo sami sebe … 17 najstnikov, starih od 14 do 19 let.**

*Predstava* Vihar v glavi *je gledališka avantura sedemnajstih mulk in mulcev, ki so se odpravili raziskovat, kako delujejo njihovi, najstniški, možgani. Pri tem jih je vodilo tisto, česar imajo najstniki v obilju: ustvarjalno raziskovanje, radovednost, drznost, impulzivnost, nekonvencionalno razmišljanje.*

**Še preden pa si boš ogledal/-a predstavo, razmisli:**

1. Kako se pomiriš, ko te nekaj razjezi ali razžalosti?
2. Kaj ti pomeni gledališče?

**OGLED PREDSTAVE**: klikni na naslednjo povezavo: <https://vimeo.com/267949816>

Predstava traja 1 uro in 14 minut.

OBILO UŽITKOV OB GLEDANJU!

**POUSTVARJANJE - AKTIVNOSTI PO OGLEDU**

**IZMED 4 SKLOPOV IZBERI DVA, JU REŠI IN SVOJE ODGOVORE ZAPIŠI NA PADLET** (glej spletno stran šole):

1. Kakšna je tipična najstniška soba oziroma njihov kotiček? Kakšen odnos imajo do svojih sob nastopajoči? Kaj pa njihovi starši?
2. Zapiši, kako je biti najstnik oz. kako doživljaš svoje obdobje odraščanja? Ali se lahko poistovetiš s kom iz predstave?
3. Kako lahko na podlagi ogledane predstave razumeš izjavo ene izmed nastopajočih najstnic: »MOJI MOŽGANI NISO POKVARJENI!« Razloži, kaj pomeni.
4. IZZIV: Vprašaj mamo/očeta, kaj meni o obdobju odraščanja in njen/njegov odgovor zapiši. Kako pa se ti soočaš z obdobjem odraščanja?

Pripravile učiteljice slovenščine: Urška, Petra, Suzana